CELEX: 32019D0563
Language: el
Date: 2019-04-08 00:00:00
Title: Απόφαση (ΕΕ) 2019/563 του Συμβουλίου, της 8ης Απριλίου 2019, για τη σύναψη, εξ ονόματος της Ένωσης, της τροποποίησης 1 του μνημονίου συνεργασίας ΝΑΤ-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης

10.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 99/1
               
            
         ΑΠΟΦΑΣΗ (ΕΕ) 2019/563 ΤΟΥ ΣΥΜΒΟΥΛΙΟΥ
         της 8ης Απριλίου 2019
         για τη σύναψη, εξ ονόματος της Ένωσης, της τροποποίησης 1 του μνημονίου συνεργασίας ΝΑΤ-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6, δεύτερο εδάφιο, στοιχείο α) και παράγραφος 7,
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη τη σύμφωνη γνώμη του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση 2018/538 του Συμβουλίου (2), η τροποποίηση 1 του μνημονίου συνεργασίας NAT-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης («μνημόνιο συνεργασίας NAT-I-9406Α») υπεγράφη στις 13 Δεκεμβρίου 2017, με την επιφύλαξη της σύναψής της σε μεταγενέστερη ημερομηνία.
                  
               
                     (2)
                  
                  
                     Η τροποποίηση 1 του μνημονίου συνεργασίας NAT-I-9406 διευρύνει το πεδίο συνεργασίας μεταξύ των μερών σε όλες τις φάσεις εκσυγχρονισμού της διαχείρισης της εναέριας κυκλοφορίας, συμπεριλαμβανομένων των δραστηριοτήτων εγκατάστασης, με στόχο την εξασφάλιση παγκόσμιας διαλειτουργικότητας. Τροποποιεί επίσης τη δομή και τη διακυβέρνηση του μνημονίου συνεργασίας NAT-I-9406Α ώστε να βελτιστοποιηθεί η υλοποίηση και η διαχείριση των δραστηριοτήτων συνεργασίας που διεξάγονται βάσει αυτού.
                  
               
                     (3)
                  
                  
                     Είναι αναγκαίο να καθοριστούν διαδικαστικές ρυθμίσεις για τη συμμετοχή της Ένωσης στην εκτελεστική διαχείριση του μνημονίου συνεργασίας NAT-I-9406Α μεταξύ των ΗΠΑ και της Ευρωπαϊκής Ένωσης για τον εκσυγχρονισμό της διαχείρισης εναερίου κυκλοφορίας, την έρευνα στην πολιτική αεροπορία και την ανάπτυξη και παγκόσμια διαλειτουργικότητα («μνημόνιο συνεργασίας NAT-I-9406A»), που βρίσκεται στην προσθήκη της τροποποίησης Ι και αντικαθιστά το μνημόνιο συνεργασίας NAT-I-9406.
                  
               
                     (4)
                  
                  
                     Ως εκ τούτου, η τροποποίηση 1 του μνημονίου συνεργασίας NAT-I-9406 θα πρέπει να εγκριθεί εξ ονόματος της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η τροποποίηση 1 του μνημονίου συνεργασίας NAT-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης (3).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο II παράγραφος Β της τροποποίησης 1 του μνημονίου συνεργασίας NAT-I-9406, προκειμένου να εκφραστεί η συναίνεση της Ένωσης να δεσμευτεί από την τροποποίηση 1 του μνημονίου συνεργασίας NAT-I-9406 (4).
         
         
            Άρθρο 3
            Η Επιτροπή, έπειτα από διαβούλευση με ειδική επιτροπή που έχει οριστεί από το Συμβούλιο, καθορίζει τη θέση που λαμβάνει η Ένωση στην εκτελεστική διαχείριση του μνημονίου συνεργασίας NAT-I-9406Α και των παραρτημάτων του, όπως αναφέρεται στο άρθρο III του μνημονίου συνεργασίας NAT-I-9406Α, όσον αφορά τα εξής:
            
                        α)
                     
                     
                        την έγκριση πρόσθετων παραρτημάτων του μνημονίου συνεργασίας NAT-I-9406Α και των προσαρτημάτων του μνημονίου συνεργασίας NAT-I-9406Α·
                     
                  
                        β)
                     
                     
                        την έγκριση τροποποιήσεων των παραρτημάτων του μνημονίου συνεργασίας NAT-I-9406Α και των προσαρτημάτων των εν λόγω παραρτημάτων.
                     
                  
         
            Άρθρο 4
            Με την επιφύλαξη του άρθρου 3 της παρούσας απόφασης, η Επιτροπή δύναται να αναλαμβάνει κατάλληλη δράση βάσει των άρθρων III, IV, V, VII και VIII του μνημονίου συνεργασίας NAT-I-9406Α.
         
         
            Άρθρο 5
            Η Επιτροπή εκπροσωπεί την Ένωση σε διαβουλεύσεις δυνάμει του άρθρου XI του μνημονίου συνεργασίας NAT-I-9406Α.
         
         
            Άρθρο 6
            Η Επιτροπή ενημερώνει το Συμβούλιο για την εφαρμογή του μνημονίου συνεργασίας NAT-I-9406Α όποτε είναι απαραίτητο και τουλάχιστον μια φορά το έτος.
         
         
            Άρθρο 7
            Η παρούσα απόφαση αρχίζει να ισχύει την ημέρα της έκδοσής της.
         
         
            Λουξεμβούργο, 8 Απριλίου 2019.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Σύμφωνη γνώμη της 12ης Σεπτεμβρίου 2018 (δεν έχει ακόμη δημοσιευθεί στην Επίσημη Εφημερίδα).
         
            (2)  Απόφαση (ΕΕ) 2018/538 του Συμβουλίου, της 7ης Δεκεμβρίου 2017, για την υπογραφή, εξ ονόματος της Ένωσης, και την προσωρινή εφαρμογή της τροποποίησης 1 του μνημονίου συνεργασίας ΝΑΤ-Ι-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης (ΕΕ L 90 της 6.4.2018, σ. 1).
         
            (3)  Το κείμενο της τροποποίησης 1 στο μνημόνιο συνεργασίας NAT-I-9406Α μεταξύ των Ηνωμένων Πολιτειών της Αμερικής και της Ευρωπαϊκής Ένωσης δημοσιεύτηκε στην ΕΕ L 90 της 6.4.2018, σ. 3, μαζί με την απόφαση υπογραφής.
         
            (4)  Η ημερομηνία έναρξης ισχύος της τροποποίησης 1 του μνημονίου συνεργασίας NAT-I-9406 θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.